Man (29) beseer toe hy van muur val in Kaapstad | Netwerk24
Man (29) beseer toe hy van muur val in Kaapstad
Deur Malherbe Nienaber 25 November 2019 22:20
Paramedici haal ’n draagbaar uit ’n ambulans. Foto ter illustrasie.Foto: Verskaf
’n Man (29) in Kaapstad is Maandag ernstig beseer toe hy van ’n muur van sowat 10 m hoog af geval het in Bali Bay, Kaapstad.
Die nooddienste het die man kort ná 12:00 gevind waar hy naby die muur gelê het, het ER24 die middag bevestig.
Die man se been is ernstig beseer en hy is met ’n stel toue opgehys na die pad toe om behandel te word.
Hy is later na die New Somerset-hospitaal geneem.
Russel Meiring, ER24-woordvoerder, het in ’n verklaring gesê die omstandighede van die voorval is nie bekend nie.
ER24 kon Maandagaand nie meer besonderhede verskaf oor wat met die man gebeur het en by watter gebou hy afgeval het nie.
Meer oor: Kaapstad | Muur | Beseer | Val
Gimnas dood nadat sy gedurende oefening val
Stappers gered wat op Leeukop, Tafelberg val